
RAPORT

asupra proiectului de Lege pentru aprobarea Ordonanţei de urgenţă a Guvernului nr.217/2000 privind aprobarea coşului minim de consum lunar

În urma examinării proiectului de Lege pentru aprobarea Ordonaţei de urgenţă nr.217/2000 privind aprobarea coşului minim de consum lunar, în şedinţa din 21 martie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următorul amendament:

Titlul Ordonanţei de urgenţă

Ordonanţă de urgenţă privind aprobarea coşului minim de consum lunar


Se propune reformularea textului după cum urmează:

“Ordonanţă de urgenţă privind aprobarea coşului minim  de consum lunar şi stabilirea salariului de bază minim pe economie”

Autor: d-na deputat Paula Ivănescu
Întrucât valoarea coşului minim de consum lunar stă la baza stabilirii salariului minim pe economie.

În cursul dezbaterii în comisie, următorul amendament nu a fost acceptat:

D-na deputat Paula Ivănescu propune introducerea, după art.3, a unui text nou, ca art.4, cu următorul cuprins:

“Art.4. - Valoarea coşului de consum lunar constituie salariul de bază minim brut pe ţară.” 


Argumente pentru susţinere:

Întrucât valoarea coşului minim de consum lunar stă la baza stabilirii salariului minim pe economie.

Argumente pentru respingere:

S-a considerat că aceasta ar conduce la diminuarea posibilităţilor de încadrare în muncă, impunându-se angajatorilor acordarea unui salariu de bază minim brut pe ţară într-un cuantum care le depăşeşte posibilităţile financiare.

